cyanic-selkie/wikianc huggingface dataset:
Λάμμπερτ Μιεσκόβιτς
Βιογραφία
Δεν γνωρίζουμε για τα νεανικά του έτη. Αναφέρεται για πρώτη φορά στο Dagome iudex (π. 991/2) μαζί με τους γονείς του και τον αμφιθαλή αδελφό του Μιέσκο. Το έγγραφο ήταν για να εξασφαλίσει την Πολωνία στους γιους της Όντας, αλλά όταν απεβίωσε ο Μιέσκο Α΄, ο γιος του από την πρώτη σύζυγό του Μπολέσλαφ Α΄ ξεκίνησε πόλεμο, διεκδικώντας την κληρονομία τού πατέρα του. Η διαμάχη κράτησε μερικές εβδομάδες ή (σύμφωνα με άλλους ιστορικούς) ως το 995.
Ο Μπολέσλαφ Α΄ ονόμασε τον γιο του Λάμμπερτ, ίσως για να θερμάνει τις σχέσεις του με τη μητριά του και τους γιους της. Στο τέλος της αντιπαράθεσης ο Μπολέσλαφ Α΄ απέκτησε τον έλεγχο όλης της χώρας και εκτόπισε την Όντα, τον Μιέσκο και τον Λάμμπερτ, που διέφυγαν στη Γερμανία. Η περαιτέρω μοίρα τού Λάμπερτ δεν είναι γνωστή· παλαιότερα τον ταύτιζαν με τον Λάμμπερτ επίσκοπο της Κρακοβίας (απεβ. 1030), αλλά αυτό είναι επισφαλές.
Το 1032 ο Ντύτρυκ γιος τού Μιέσκο ή τού Λάμμπερτ επέστρεψε στην Πολωνία και ανέλαβε τον έλεγχο μέρους της χώρας, έπειτα από την πτώση τού Μιέσκο Β΄ Λάμπερτ (γιου τού Μπολέσλαφ Α΄). Το 1033 ο Μιέσκο β΄ επέστρεψε στην Πολωνία και τον εκτόπισε.
Πηγές
Κατηγορία:Οίκος των Πιαστ
Νέα Σπάρτη Κοζάνης
Οθωμανική Αυτοκρατορία
Στα τέλη του 19ου αιώνα, η τότε Βοδορίνα ήταν ένα μουσουλμανικό ελληνόφωνο χωριό στην Οθωμανική Αυτοκρατορία. Σύμφωνα με τον Vassil Kanchov το 1900, 255 Ελληνόφωνοι Μουσουλμάνοι ζουν στη Νέα Σπάρτη. Σύμφωνα με τα στατιστικά στοιχεία του ελληνικού προξενείου στην Ελασσόνα το 1904, το χωριό κατοικείται από 150 βαλχάδες.
Ελλάδα
Κατά τη διάρκεια του Πρώτου Βαλκανικού Πολέμου το 1912, τα ελληνικά στρατεύματα εισήλθαν στο χωριό. Κατά την πρώτη απογραφή της νέας εξουσίας το 1913, 226 κάτοικοι καταγράφηκαν στη Βορδορίνα.
Στα μέσα της δεκαετίας του '20 πληθυσμού ο πληθυσμός απελάθηκε στην Τουρκία στο πλαίσιο της Συνθήκης της Λωζάνης και στη θέση του εγκαταστάθηκαν πρόσφυγες από την πόλη της Σπάρτης της Πισιδίας, της Μικράς Ασίας. Το 1928 το χωριό παρουσιάστηκε ως πλήρης προσφυγικό χωριό με 86 άτομα.
Οι κάτοικοι του νέου οικισμοί ασχολήθηκαν με την καλλιέργεια του τριαντάφυλλου μεταφέροντας τη γνώση που είχαν αποκτήσει στην πατρίδα και πέτυχαν σε σύντομο διάστημα σημαντικά αποτελέσματα. Μάλιστα, το 1936 ο Αθανάσιος Κιουρτσόγλου βραβεύτηκε από την Ακαδημία Αθηνών για την καλλιέργεια αυτή.
Επίσης οι κάτοικοι συμμετείχαν και στην Εθνική Αντίσταση.
Το 1949, λόγω του Εμφυλίου Πολέμου, ο πληθυσμός της Νέας Σπάρτης μετακόμισε στη γειτονική κεντρική κωμόπολη Τσοτύλι. Το 1979 στη θέση του χωριού χτίστηκε το εκκλησάκι "Άγιος Γεώργιος".
Παραπομπές
Κατηγορία:Χωριά του νομού Κοζάνης Κατηγορία:Δήμος Βοΐου
Όλγα Βλαχοπούλου
Η Όλγα Βλαχοπούλου είναι Ελληνίδα στιχουργός και συγγραφέας παιδικών βιβλίων.
Βιογραφία
Γεννήθηκε στην Αθήνα, αλλά κατάγεται από τη Δράμα.
Έχει ζήσει και δραστηριοποιηθεί/εργαστεί στη Γερμανία σε ίδρυμα για παιδιά χωρίς οικογένεια για μια τριετία.
Εδώ και είκοσι χρόνια ασχολείται με τη συγγραφή στίχων. Τα τελευταία χρόνια και με τη συγγραφή παραμυθιών για θεατρικό παιχνίδι στο νηπιαγωγείο. Έχει συνεργαστεί με σημαντικούς Έλληνες τραγουδιστές όπως η Ελευθερία Αρβανιτάκη, ο Δημήτρης Μητροπάνος, ο Φίλιππος Πλιάτσικας, ο Μπάμπης Στόκας, ο Αντώνης Ρέμος, ο Νίκος Βέρτης, η Ελεωνόρα Ζουγανέλη, η Δέσποινα Βανδή, η Μελίνα Ασλανίδου, ο Σάκης Ρουβάς, ο Πασχάλης Τερζής, η Νατάσα Θεοδωρίδου κ.ά. και με συνθέτες όπως ο Αντώνης Βαρδής, ο Γιώργος Θεοφάνους, ο Δημήτρης Κοντόπουλος, ο Γιώργος Παπαδόπουλος κ.ά.
Έχει γράψει το πρώτο της παιδικό βιβλίο με τίτλο "Η μάγισσα Ανακακατωσούρα και τα Χριστούγεννα των ανάποδων πραγμάτων", το οποίο κυκλοφόρησε τον Νοέμβριο του 2010 από τις εκδόσεις Τετράγωνο του Νίκου Μουρατίδη. Έχει παρακολουθήσει για δύο συνεχόμενες χρονιές work shop συγγραφής στη Σμύρνη της Τουρκίας όπου και ζητήθηκε να γράψουν ένα δεκασέλιδο διήγημα με ιστορίες προσφύγων, το οποίο μεταφράστηκε σε τρεις γλώσσες.
Δραστηριοποιείται στην πόλη της Δράμας όπου ζει μόνιμα τα τελευταία δέκα χρόνια και ασχολείται με πολιτιστικές δράσεις. Εργάστηκε για την Ονειρούπολη Δράμας για ένα μεγάλο διάστημα στο κομμάτι της οργάνωσης/καλλιτεχνικό πρόγραμμα.
Απασχολείται ως στέλεχος τα δύο τελευταία χρόνια, στην Ένωση Κυριών Δράμας-Σπίτι Ανοιχτής Φιλοξενίας, έχοντας ως αντικείμενο πολιτιστικές, καλλιτεχνικές και κοινωνικές δράσεις.
Τραγούδια που συνέγραψε
Το πρώτο της τραγούδι το γράφει με τον Φίλιππο Πλιάτσικα των Πυξ Λαξ και από τότε συνεργάζεται με πολλούς καλλιτέχνες.
Μεταξύ πολλών άλλων έχει γράψει:
Εξωτερικοί σύνδεσμοι
Κατηγορία:Έλληνες στιχουργοί Κατηγορία:Έλληνες συγγραφείς Κατηγορία:Μουσική-επέκταση
Κορόνα Σουηδίας
Η σουηδική κορόνα είναι το νόμισμα της Σουηδίας. Η σουηδική ονομασία είναι "krona" (προφέρεται κρούνα), ο πληθυντικός του είναι "kronor" και διαιρείται σε 100 έρε (ενικός και πληθυντικός). Ο κωδικός ISO 4217 είναι SEK.
Ιστορία
Η κορόνα είναι νόμισμα της Σουηδίας από το 1873, οπότε τέθηκε σε ισχύ η Σκανδιναβική Νομισματική Ένωση μεταξύ Δανίας και Σουηδίας, στην οποία προσχώρησε και η Νορβηγία δύο χρόνια αργότερα. Η Ένωση διαλύθηκε στον Πρώτο Παγκόσμιο Πόλεμο και οι τρεις χώρες διατήρησαν τα ανεξάρτητα νομίσματά τους με το ίδιο όνομα.
Σύμφωνα με τη Συμφωνία Ένταξης στην Ευρωπαϊκή Ένωση, η Σουηδία οφείλει να υιοθετήσει το ευρώ. Στις 14 Σεπτεμβρίου 2003 όμως, ένα δημοψήφισμα για το θέμα αυτό κατέληξε σε αρνητική απάντηση. Η Σουηδία δε συμμετέχει ούτε στο Μηχανισμό Συναλλαγματικών Ισοτιμιών ΙΙ, η διετής συμμετοχή στον οποίο είναι προϋπόθεση για την υιοθέτηση του ευρώ. Έτσι, η αντικατάσταση της κορόνας μετατίθεται για το μέλλον. Η εισαγωγή της κορόνας, η οποία αντικατέστησε το riksdaler ή riksmynt, ήταν ένα αποτέλεσμα της δημιουργίας της Σκανδιναβικής νομισματικής ένωσης, η οποία τέθηκε σε ισχύ το 1873 και διήρκεσε μέχρι τον Α΄ Παγκόσμιο Πόλεμο. Οι συμμετέχοντες στην ένωση ήταν οι Σκανδιναβικές χώρες. Μετά από τη διάλυση της νομισματικής ένωσης, η Σουηδία, η Δανία και η Νορβηγία αποφάσισαν να κρατήσουν τα ονόματα των αντίστοιχων και πλέον χωριστών νομισμάτων τους.
Μεταξύ 1873 και 1876 εισήχθησαν τα νομίσματα των 1, 2, 5, 10, 25 και 50 έρε και τα νομίσματα των 1, 2, 10 και 20 κορωνών. Τα νομίσματα των 1, 2 και 5 έρε κόπηκαν από χαλκό, τα νομίσματα των 10, 25 και 50 έρε καθώς και τα νομίσματα των 1 και 2 κορωνών κόπηκαν από ασήμι, ενώ αυτά των 10 και 20 κορωνών κόπηκαν από χρυσό. Το 1881 εισήχθη το χρυσό νόμισμα των 5 κορωνών. Η παραγωγή των χρυσών νομισμάτων έπαψε το 1902 και μόνο εν συντομία ξαναξεκίνησε το 1920 και το 1925 πριν πάψει ολοκληρωτικά. Λόγω των ελλείψεων μετάλλων κατά τη διάρκεια του Α΄ Παγκοσμίου Πολέμου, ο σίδηρος αντικατέστησε το χαλκό μεταξύ 1917 και 1919. Το χαλκονικέλιο αντικατέστησε το ασήμι στα νομίσματα των 10, 25 και 50 έρε το 1920, αλλά το 1927 τα παραπάνω νομίσματα εκδόθηκαν και πάλι με ασήμι. Ελλείψεις μετάλλων λόγω Β΄ Παγκοσμίου Πολέμου πάλι οδήγησε σε αλλαγές στη σουηδική δημιουργία. Τα χαλκονικέλια νομίσματα των 10, 25 και 50 έρε εκδόθηκαν πάλι μεταξύ 1940 και 1947. Το 1942, ο σίδηρος αντικατέστησε πάλι το χαλκό (έως το 1952) και το ασημένιο περιεχόμενο των άλλων νομισμάτων μειώθηκε. Το 1962, το χαλκονικέλιο αντικατέστησε το ασήμι στα νομίσματα των 10, 25 και 50 έρε. 5 ασημένια νομίσματα παρήχθησαν το 1954, το 1955 και το 1971, με σχέδια παρόμοια με αυτά των σύγχρονων κερμάτων των 1 και 2 κορωνών. Το 1971, τα νομίσματα των 1 και 2 έρε και των 2 κορωνών σταμάτησαν να παράγονται. Το μέγεθος του νομίσματος των 5 έρε μειώθηκε. Το 1972, εισήχθη ένα μικρότερο νόμισμα αξίας 5 κορωνών, χτυπημένο σε χαλκονικέλιο. Το σημερινό σχέδιο του νομίσματος παράγεται από το 1976. Το 1984, η παραγωγή των νομισμάτων των 5 και 25 έρε τερματίστηκε, ενώ το 1991 σταμάτησε να κόβεται το νόμισμα των 10 έρε. Επίσης το 1991, εισήχθη το νόμισμα των 10 κορονών κομμένο σε αλουμινο-ορείχαλκο, ενώ το 1992, εκδόθηκε το νόμισμα των 50 έρε που ήταν κατασκευασμένο από χρωματισμένο χαλκό. Πρόσφατα έχουν υπάρξει εκκλήσεις για την κατάργηση του νομίσματος των 50 έρε, συνήθως λόγω της χαμηλής αγοραστικής δύναμης του και εξαιτίας του γεγονότος ότι το νόμισμα αυτό δεν μπορεί να χρησιμοποιηθεί στις περισσότερες μηχανές χώρων στάθμευσης και μηχανές πώλησης.
Από τις άλλες μετονομασίες που έχουν εκδοθεί στο παρελθόν, οι 2 κορόνες αποτελούν νόμιμο χρήμα από το 1868 αν και συναντάται εξαιρετικά σπάνια λόγω της χαμηλής αξίας του. Επιπλέον, όλα τα νομίσματα, που σχετίζονται με ιωβηλαία ή είναι αναμνηστικά (και έχουν εκδοθεί από το 1897 ή αργότερα) είναι επίσης νόμιμο χρήμα. Σήμερα η Σουηδία αποτελεί μέλος της Ευρωπαϊκής Ένωσης αν και για να ενταχθεί πλήρως σε αυτή θα πρέπει να αντικαταστήσει τη κορόνα με το ευρώ. Στις 14 Σεπτεμβρίου 2003 διεξήχθη δημοψήφισμα το οποίο επέφερε συντριπτική ήττα για τους υποστηρικτές του ευρώ με 80% κατά της υιοθέτησης νέου νομίσματος. Ωστόσο μερικά μεγάλα πολιτικά κόμματα συνεχίζουν να θεωρούν ότι θα ήταν προς το εθνικό συμφέρον να καταργηθεί η κορόνα, αλλά όλοι έχουν δεσμευτεί να τηρήσουν τα αποτελέσματα προς το παρόν, και δεν έχουν παρουσιάσει κανένα ενδιαφέρον για να προκύψει το ζήτημα πάλι. Τέλος σε μία δημοσκόπηση το Μάιο του 2007 περί υιοθέτησης του Ευρώ τα αποτελέσματα παρουσίαζαν πως οι ενάντιοι ανέρχονταν στο ποσοστό των 53.8% ενώ οι υποστηρικτές στο 33.3% και οι αβέβαιοι στο 12.9%. Έτσι η Σουηδία δε συμμετέχει ούτε στο Μηχανισμό Συναλλαγματικών Ισοτιμιών ΙΙ, η διετής συμμετοχή στον οποίο είναι προϋπόθεση για την υιοθέτηση του ευρώ. Έτσι, η αντικατάσταση της κορόνας μετατίθεται για το μέλλον. Ωστόσο, μερικοί δήμοι (π.χ. η Χαπαράντα στα σύνορα με τη Φινλανδία) χρησιμοποιούν το ευρώ ως συνεπίσημο νόμισμα, εκ των οποίων οι περισσότεροι βρίσκονται στα σύνορα με τη Δανία και τη Φινλανδία (η οποία χρησιμοποιεί το ευρώ), ενώ στη Στοκχόλμη χρησιμοποιείται ανεπίσημα.
Εξωτερικοί σύνδεσμοι
Κατηγορία:Νομίσματα Κατηγορία:Οικονομία της Σουηδίας Κατηγορία:Νομίσματα της Ευρώπης
Ζωντανοί Νεκροί
Οι Ζωντανοί Νεκροί είναι ελληνικό ραπ μουσικό συγκρότημα που δημιουργήθηκε το 1997 στην Αθήνα. Μέλη του ήταν οι ράπερ Τάκι Τσαν, Μηδενιστής, Υποχθόνιος, Καταχθόνιος και Χαρμάνης.
Ιστορία
thumb|200px|Οι Ζωντανοί Νεκροί το 2008. Ο Τάκι Τσαν και ο Μηδενιστής γνωρίστηκαν στα μέσα της δεκαετίας του 1990, όταν συνελήφθησαν σε συναυλία των Terror X Crew στον Πειραιά. Αργότερα δημιούργησαν το γκρουπ GLD (Gate of Living Dead). Μέσω του Ευθύμη από τους Terror X Crew γνωρίστηκαν με τον Υποχθόνιο, ο οποίος ανέφερε ότι έχει και έναν αδερφό που ραπάρει πιο καλά από αυτόν. Έτσι προστέθηκε στην ομάδα και ο Καταχθόνιος και, λίγο καιρό μετά, ο παιδικός φίλος του Τάκι, ο Χαρμάνης, που ήρθε από τις Ηνωμένες Πολιτείες.
Το ξεκίνημα (1997-2002)
Με το συμβόλαιο στην FM Records/Ηχοκρατορία ξεκίνησαν οι ηχογραφήσεις το 1997. Το 1998 κυκλοφόρησαν οι δύο πρώτοι δίσκοι των ΖΝ. "Η Νύχτα Ζωντανών Νεκρών/ΖΝ Εντολές" EP που ήταν το promo του LP που κυκλοφόρησε στα τέλη της ίδιας χρονιάς "Ο Πρώτος Τόμος" LP. Με αυτούς τους πρώτους δύο δίσκους οι ΖΝ δημιούργησαν μια αναγνωρισιμότητα στην Ελληνική ραπ κοινότητα και έφεραν κάτι καινούριο. Πριν την κυκλοφορία αυτών των δύο δίσκων ήταν ανύπαρκτη αυτή η θεματολογία στην Ελλάδα (με εξαίρεση μερικά τραγούδια των TerrorXCrew), έτσι οι Ζωντανοί νεκροί άνοιξαν τον δρόμο για νέες θεματολογίες στο ραπ.
Τα επόμενα δύο χρόνια οι ΖΝ συνέχισαν να δουλεύουν φτιάχνοντας το βίντεο κλιπ του "Όλα Αυτά Για Το Καλό Μου" από το Παιδί Θαύμα, ηχογραφώντας το "Κατα.Ρ.Υπο" LP από τους Υποχθόνιος/Καταχθόνιος και το "ΣΙΣΙΧΑΧΑ" LP από τον Χαρμάνη. Όλες οι παραπάνω δουλειές ακυρώθηκαν από την FM Records, αντί αυτού κυκλοφόρησε το 2001 το "Θαμμένα Ξεχασμένα" LP από τους ΖΝ το οποίο περιέχει παλιότερα ακυκλοφόρητα αλλά και από τα άλλα τραγούδια από τα δύο LPs που δεν κυκλοφόρησαν. Το 2002 οι ΖΝ ξαναπιάνουν δουλειά και κυκλοφορούν τον πρώτο δίσκο του Μηδενιστή "Μεγάλος Ήρωας" LP.
Ο Μεσαίωνας (2003-2010)
Εκείνα τα χρόνια δημιουργήθηκε μια σχετική απόσταση στα μέλη των ΖΝ. Το 2003 ο Τάκι Τσαν και ο Εισβολέας με το νέο τους group τα Τιγρέ Σποράκια κυκλοφορούν το "Θεωρία Και Πράξη" LP. Ο Υποχθόνιος για τα επόμενα χρόνια φτιάχνει κάποια mixtapes που τα δίνει χέρι-χέρι. Ο Μηδενιστής το 2004 με το νέο του Crew τους "Kingstyle" κυκλοφορεί τον νέο του δίσκο "Στίχοι Σαν Φωτιά" LP. Το 2004 ο Χαρμάνης επιστρέφει από την Αμερική και μαζί με τον Τάκι Τσαν κυκλοφορούν "Το Σχολείο" LP. Την ίδια δεκαετία ο Τάκης κυκλοφόρησε μερικούς νέους δίσκους που όμως δεν είχανε μεγάλη εμπορική επιτυχία. Το 2008 γίνεται η επανένωση των ΖΝ, με πολλά lives και πολλά νέα LPs. Κυκλοφόρησε ο δίσκος του Μηδενιστή το "50/50" LP, κυκλοφόρησε ο νέος δίσκος του Χαρμάνη "Κομμάτια Χάρμα" LP, ο Υποχθόνιος κυκλοφόρησε το "Ποιον Ακούς;" LP και o Τάκι Τσαν κλείνει την αυλαία κυκλοφορώντας τον δίσκο "Ρίμα Για Χρήμα 2" LP το οποίο είχε το τελευταίο για τότε κομμάτι που αποτελούνταν και από τους πέντε "Στην Πίπα".
Επανένωση, διάλυση και δεύτερη επανένωση (2010-2019)
Το 2010 ο Μηδενιστής αφήνει τους "Kingstyle" για μια πιο εμπορική καριέρα υπογράφοντας στην Panik Records. Το 2011 ο Τάκι Τσαν κυκλοφορεί έναν νέο δίσκο με τα Τιγρέ Σποράκια το "Όνομα Και Πράμα" LP, συνέχισε να κυκλοφορεί δίσκους και mixtapes χωρίς μεγάλη εμπορική επιτυχία. Το 2011-2012 ο Υποχθόνιος μαζί με τον μουσικό παραγωγό Skive δημιουργούν την δισκογραφική εταιρεία Capital Music. Το 2013, ο Χαρμάνης και ο Τάκι Τσαν, ως Ζωντανοί Νεκροί, έκαναν live συναυλίες με τα Ανάποδα Καπέλα (Μικρός Κλέφτης και Λεξ). Σε μερικά Live εμφανίστηκε και ο Υποχθόνιος.
Το 2014 μετά από πρόκληση του Τάκη μέσω Youtube για την επανένωση της πεντάδας για τη δημιουργία του Δεύτερου Τόμου, αφού και οι τέσσερις υπόλοιποι δέχτηκαν, ξεκίνησε το ΖΝ update και η επιστροφή στο στούντιο στις αρχές του 2015. Ύστερα από σχεδόν 7 χρόνια, αποφασίστηκε να πραγματοποιηθεί το Φεβρουάριο του 2015 και ένα live και με τα πέντε μέλη του συγκροτήματος στον Βοτανικό.Λόγω προβλημάτων στο συγκρότημα δεν κυκλοφόρησε το LP και κυκλοφόρησε μόνο το promo "Πάσα Ντουμάνια/Παραισθήσεις" EP. Μετά από αυτό το συγκρότημα διαλύθηκε αφού υπήρχαν προσωπικές αντιπαραθέσεις.
Το 2016 ο Τάκι Τσαν ίδρυσε τη δισκογραφική Athens MOB Records κυκλοφορώντας κάποια τραγούδια και κάποια LPs από άλλους καλλιτέχνες. Από το 2016 και μετά η δισκογραφική του Υποχθόνιου όπως και οι νέες δουλειές του είχαν επιτυχία στην Ελλάδα. Το 2018 ο Μηδενιστής κυκλοφόρησε τον δίσκο "Μεγάλος Ήρωας 2" LP που το πρώτο κομμάτι "Μην Το Κάνουμε Θέμα" ήταν Diss Track στον Υποχθόνιο εξαιτίας όλων των αντιπαραθέσεων που είχαν συμβεί τα τελευταία 3 χρόνια. Παρόλα αυτά ο νέος δίσκος του Μηδενιστή πρόκειται για την επιστροφή του στο underground! Την ίδια χρονιά ο Καταχθόνιος επιστρέφει με κάποια singles μαζί με τον Mpelafon. Το 2019 ο Υποχθόνιος μαζί με τον Sin Boy, τον Mad Clip και τον iLLEeo κυκλοφορούν το single "Mama?" που γίνεται ένα από τα πιο επιτυχημένα ελληνικά κομμάτια.
Τον Ιούνιο του 2019 το DreamLand Festival έκανε δημόσια πρόταση στους Ζωντανούς Νεκρούς για την μία και μοναδική εμφάνισή τους στην σκηνή του. Και οι πέντε Ζωντανοί Νεκροί δέχτηκαν μέσω Instagram story. Στις 22 Σεπτεμβρίου 2019 οι Ζωντανοί Νεκροί πριν εμφανιστούν στο Ο.Α.Κ.Α, όπως ισχυρίστηκαν το έκαναν για τους αληθινούς ΖΝ Fans και πως αυτή η εμφάνιση τους θα είναι η καλύτερη που έχουν κάνει. Ωστόσο, τσακώθηκαν ξανά, συγκεκριμένα ο Τάκι Τσαν με τον Υποχθόνιο και για αυτόν τον λόγο ο Υποχθόνιος δεν συμμετείχε στο Live.
Κόντρες των ΖΝ
Από το πρώτο τους δίσκο ενεπλάκησαν στο beef hiphop vs low bap.
Το 2004 ξεκίνησε μια κόντρα με τους Βήτα Πεις ένα νεότερο underground συγκρότημα για την εποχή που είχαν αναφέρει τους ΖΝ σε ένα τους κομμάτι. Έτσι ο Τάκι Τσαν και ο Χαρμάνης απάντησαν με το κομμάτι "Και εμείς αλήθεια λέμε" στο οποίο απάντησε το μέλος των Βήτα Πεις "Άσαρκος" με το κομμάτι "Μεταξύ Μας".
Το 2008 μετά από έναν καβγά του Υποχθόνιου, του Χαρμάνη, του Μηδενιστή και του Τόλμα (μέλος των Kingstyle) εναντίον κάποιον μελών του Family στο club 22 ξεκίνησε μια νέα κόντρα εναντίον του Family The Label και κυρίως του Νίκου Βουρλιώτη (NiVo), στην οποία επικεντρώθηκε κυρίως ο Μηδενιστής και οι Kingstyle. Η κόντρα διήρκεσε ένα χρόνο και από τις δύο πλευρές, παρόλα αυτά το 2013 ένα νέο μέλος του family o Vito έφτιαξε νέο diss το "Paris Boys" που ήταν ξεκάθαρα για τον Μηδενιστή, ο οποίος απάντησε με το κομμάτι "Κάντε Μου Μήνυση". Εξαιτίας κάποιων αναφορών που έγιναν προς το NiVo, έκανε μήνυση στον Μηδενιστή.
Επιρροή
Το πρώτο τους LP "Ο Πρώτος Τόμος" περιείχε δύο τραγούδια τα οποία θεωρήθηκαν ακατάλληλα για κυκλοφορία από το Υπουργείο Πολιτισμού. Το πρώτο ήταν το "Αν Όλα Τα Παιδιά της γης", που επρόκειτο για ένα κομμάτι του Τάκι Τσαν που μιλάει για την χρήση της κάνναβης και το δεύτερο που ήταν το "Π.Ρ.Ε.Ζ.Α." από τον Τάκι Τσαν και τον Χαρμάνη που μιλάει για τα αρνητικά της χρήσης της ηρωίνης. Δεν πουλήθηκαν πολλά αντίτυπα του δίσκου, μέχρι να κατέβει και να επανακυκλοφορήσει χωρίς αυτά τα δύο κομμάτια.
Δισκογραφία
Κατηγορία:Ελληνικά hip hop συγκροτήματα Κατηγορία:Ελληνικά μουσικά συγκροτήματα
Ερωτευμένος Ορλάνδος
Ο Ερωτευμένος Ορλάνδος (ιταλικά Orlando Innamorato) είναι εκτενές επικό ιπποτικό ποίημα του ιταλού ποιητή Ματτέο Μπογιάρντο. Θέμα του έχει την ιστορία του έρωτα του Ορλάνδου (Orlando), ιππότη της Αυλής του βασιλιά Καρλομάγνου για την Αγγελική (Angelica), κόρη του βασιλιά της Καθάης, μιας χώρας της Ανατολής, μέσα σε ένα πλαίσιο φανταστικών ιπποτικών περιπετειών, όπως ήταν του συρμού της εποχής. Με τη συγγραφή του έργου ο Μπογιάρντο ήθελε καταρχήν να τέρψει τους αριστοκρατικούς κύκλους της Αυλής του δούκα της Φερράρας Έρκολε Α΄ των Έστε. Ο ποιητής καταφέρνει με αληθινή πρωτοτυπία να συνδυάσει τις μεσαιωνικές παραδόσεις του κύκλου του Ρολάνδου και της υπόλοιπης γαλλικής λογοτεχνίας του Μεσαίωνα με αυτές του βρετανικού Αρθουριανού κύκλου και των Ιπποτών της Στρογγυλής Τραπέζης, αλλά και με την κλασική παράδοση των επών του Ομήρου και του Βιργιλίου.
Το έργο, το οποίο είναι γραμμένο στην παραδοσιακή ιταλική στροφή της οκτάβας (ottava rima), που είχαν χρησιμοποιήσει ως τότε ο Βοκάκιος και ο Λουίτζι Πούλτσι, 35.432 στίχοι εν συνόλω, χωρίζεται σε τρία βιβλία εκ των οποίων το πρώτο περιέχει είκοσι εννέα άσματα (cantos), το δεύτερο τριάντα ένα και το τρίτο μόλις οκτώ άσματα και τμήμα ενός ενάτου, καθώς έμεινε ανολοκλήρωτο λόγω του θανάτου του ποιητή. Τόσο η πλοκή του θέματος, όσο και οι ολοζώντανοι ανθρώπινοι τύποι των μοιραίων γυναικών και των παραπλανημένων ιπποτών του Ερωτευμένου Ορλάνδου, οδήγησαν άλλους ποιητές της εποχής να γράψουν διάφορες συνέχειες (sequels) του έργου. Η διασημότερη από αυτές, που επεσκίασε κατά πολύ το έπος του Μπογιάρντο, ήταν ο Μαινόμενος Ορλάνδος του Λουντοβίκο Αριόστο.
Υπόθεση του έργου
Την ίδια στιγμή ο Γραδάσος, ένας βασιλιάς της Άπω Ανατολής, επιτίθεται κατά του βασιλείου του Καρλομάγνου. Ενώ ο Ρανάλδος σπεύδει να βοηθήσει την απόκρουση των εισβολέων, αντιθέτως ο Ορλάνδος φεύγει για ν’ αναζητήσει την Αγγελική στην Ανατολή. Η Αγγελική ωστόσο φέρνει στην Ανατολή και τον αγαπημένο της Ρανάλδο, βγάζοντάς τον απ’ τη μάχη με τη βοήθεια ενός μαγεμένου πλοίου. Ο Ορλάνδος, όταν μετά από πολλές περιπέτειες φτάνει τελικά κι αυτός στην Ανατολή, πίνει νερό από την πηγή της λήθης και παθαίνει αμνησία μένοντας μέσα σ’ έναν μαγεμένο κήπο, όπου βρίσκονταν κι άλλοι ιππότες που είχαν την ίδια τύχη. Οι Φράγκοι ηττώνται στο μεταξύ από τον στρατό του Γραδάσου. Εμφανίζεται όμως ξάφνου ο Αστόλφος, που προκαλεί σε μονομαχία και νικά τον Γραδάσο με τη βοήθεια της μαγικής λόγχης του Αργαλία, την οποία είχε βρει αυτός. Ο Γραδάσος δέχεται ιπποτικά την ήττα του και αποχωρεί μαζί με το στράτευμά του. Τότε ο Αστόλφος αναχωρεί και αυτός για την Ανατολή. Ο Ρανάλδος, που στο μεταξύ προσπαθεί να αποφύγει με κάθε τρόπο την Αγγελική, αιχμαλωτίζεται σ’ ένα φρικιαστικό κάστρο, απ’ το οποίο σώζεται τελικά χάρη στα μαγικά της Αγγελικής. Ο Ρανάλδος εξακολουθεί ωστόσο να την αποφεύγει.
Στο μεταξύ ο βασιλιάς της Κιρκασσίας Σακριπάντης πολεμούσε εναντίον του βασιλιά Ταρταρίας Αγρικάνη για την καρδιά της Αγγελικής. Ο Αστόλφος μ’ έναν άλλον ιππότη, τον Βρανδιμάρτη (ο οποίος ήταν παντοτινά πιστός στην επίσης πιστή αγαπημένη του Φιορδελίζα, την οποία έχανε και ξαναέβρισκε κατά περιόδους) φτάνουν κι αυτοί στον ίδιο μαγεμένο κήπο όπου βρισκόταν ο Ορλάνδος. Ο Βρανδιμάρτης πίνει τελικά από την πηγή της λήθης, όμως ο Αστόλφος ξεφεύγει.Ο Σακριπάντης, παρότι πληγωμένος, υπερασπίζεται ηρωικά την Αλμπράκα, την πόλη της Αγγελικής, κατά των δυνάμεων του Αγρικάνη. Η Αγγελική προσπαθώντας να βρει κι άλλους υπερασπιστές αποκαθιστά την μνήμη των ιπποτών του κήπου, οι οποίοι της υπόσχονται βοήθεια. Ο Ορλάνδος ηχεί το κόρνο του, προκαλώντας τρόμο. Ο Αγρικάνης βγαίνει μπρος για να αντιμετωπίσει μόνος του τον ερωτευμένο Ορλάνδο. Η φοβερή μονομαχία εξακολουθεί επί ώρες, όταν φτάνουν μεγάλες ενισχύσεις από τον βασιλιά Γαλάφρονα, του πατέρα της Αγγελικής, που τον συνοδεύει η πολεμίστρια Μαρφίζα. Ο Αγρικάνης παίρνει άδεια από τον Ορλάνδο να αποχωρήσει από τη μονομαχία. Ο Αγρικάνης τότε κατατροπώνει τους αντιπάλους.
Στο μεταξύ ο Ρανάλδος, που γύρευε να βρει τον Ορλάνδο για να τον φέρει πίσω στη Δύση, συναντά την Μαρφίζα και αρχίζει να μονομαχεί μαζί της, ενώ στην Αλμπράκα ο Ορλάνδος και ο Αγρικάνης είχαν αρχίσει ξανά να μονομαχούν πιο άγρια από πριν, ώσπου ο Ορλάνδος κατάφερε μέσα στη νύχτα να τραυματίσει θανάσιμα τον Αγρικάνη. Χωρίς τον Αγρικάνη οι Τάρταροι ηττώνται. Στο μεταξύ ο Ρανάλδος και η Μαρφίζα είχαν συμφιλιωθεί, έχοντας ανακαλύψει και κάτι κοινό: αντιπαθούσαν και οι δύο το ίδιο την Αγγελική. Τώρα είναι ο Ρανάλδος και η Μαρφίζα που απειλούσαν την Αγγελική, που είχε πάντα ως υπερασπιστές της τον Ορλάνδο και τους άλλους ερωτευμένους ιππότες. Μόλις ο Ορλάνδος αντιλήφθηκε ότι η Μαρφίζα ήταν γυναίκα, προτίμησε να στραφεί κατά του Ρανάλδου. Ακολούθησε τότε άλλη τρομερή μονομαχία, που την διέκοψε ο ερχομός της νύχτας. Η Αγγελική αντιμετωπίζει τώρα μεγάλο δίλημμα, αφού ο αγαπημένος της Ρανάλδος ήταν αντιμέτωπος με τον γενναιότερο υπερασπιστή της, τον Ορλάνδο. Βρήκε τη λύση στέλνοντας την άλλη μέρα τον Ορλάνδο σε μιαν επικίνδυνη αποστολή στο μυστηριώδες βασίλειο της Οργκάνιας. Ο Ρανάλδος μάταια έψαχνε τον Ορλάνδο για να μονομαχήσουν. Αυτός περιπλανιόταν στην Ανατολή, γνωρίζοντας νέες περιπέτειες.
Σε αυτό το σημείο ο ποιητής αφήνει τον Ορλάνδο στην Ανατολή και επιστρέφει στη χώρα των Φράγκων για να διηγηθεί τα κατορθώματα ενός νέου ιππότη, του Ρογήρου ή Ρουτζέρου (Rugiero), του μυθικού ιδρυτή του Οίκου των Έστε της Φερράρας. Τον Ρουτζέρο, καλύτερο μαχητή των Σαρακηνών, έψαχνε ο νεαρός βασιλιάς Αγραμάντης, που σχεδίαζε εκστρατεία κατά των Φράγκων. Δεν ήταν δυνατόν όμως να τον βρει, διότι τον φύλαγε σ’ ένα μαγεμένο αόρατο κάστρο ο μάγος Ατλάντης, ο οποίος τον είχε αναθρέψει από παιδί. Ο μόνος τρόπος για να βρεθεί ο Ρουτζέρος ήταν να φέρουν από την Ανατολή το μαγικό δαχτυλίδι της Αγγελικής, με το οποίο αυτή διέλυε κάθε μαγεία. Αυτό ανέλαβε να το κάνει ο Μπρουνέλλος, ένας μικροσκοπικός πανούργος απατεώνας. Με τη βοήθεια του δαχτυλιδιού διαλύεται το μαγικό ξόρκι που περιέβαλε το κάστρο και ο Ρουτζέρος φανερώνεται. Στο μεταξύ ο άγριος Ροδομόντης, βασιλιάς μιας χώρας της Αφρικής, είχε ήδη επιτεθεί με το στρατό του κατά του Καρλομάγνου. Βασικό ρόλο στην άμυνα των Φράγκων έπαιζε η γενναία πολεμίστρια Βραδαμάντη, η αδερφή του Ρανάλδου, που ήρθε κάποια στιγμή αντιμέτωπη με τον ίδιο τον Ροδομόντη.
Ο Ρανάλδος, ο Αστόλφος και οι λοιποί ιππότες, έχοντας μάθει για την επίθεση των Σαρακηνών, αναχωρούν για τη χώρα των Φράγκων. Στο δρόμο τους συναντούν σε μιαν ακτή την μάγισσα Αλκίνα, που μόλις είδε τον Αστόλφο, τον ερωτεύτηκε και κατάφερε να τον πάρει μαζί της στο νησί της με τη βοήθεια μιας φάλαινας. Ο Ορλάνδος επιστρέφει μαζί με τον Βρανδιμάρτη στην Αλμπράκα, που τώρα πολιορκούνταν από τουρκικά στρατεύματα. Εκεί διηγείται στην Αγγελική όλες τις περιπέτειές του. Μαθαίνοντας αυτή ότι ο αγαπημένος της Ρανάλδος επέστρεφε τώρα στη Δύση και θέλοντας να βρεθεί μαζί του, είπε στον Ορλάνδο ότι όφειλε να επιστρέψει κι αυτός και ότι η ίδια ήταν διατεθειμένη να τον ακολουθήσει. Έτσι, ο Ορλάνδος με την Αγγελική και ο Βρανδιμάρτης με τη Φιορδελίζα βγαίνουν τη νύχτα από το κάστρο. Έπειτα όμως τα δύο ζευγάρια χωρίστηκαν. Μετά από πολλές περιπέτειες, ο Βρανδιμάρτης, που είχε παντρευτεί στο μεταξύ τη Φιορδελίζα, απέπλευσε με πλοίο για την Ευρώπη.
Ο Ρανάλδος, έχοντας επιστρέψει ήδη στη Δύση και ριχτεί στη μάχη κατά του Ροδομόντη, βρέθηκε κάποια στιγμή στο ίδιο δάσος στο οποίο υπήρχαν η πηγή του έρωτα και η κρήνη από την οποία πίνοντας είχε μισήσει την Αγγελική. Εκεί πίνει, από την πηγή του έρωτα αυτή τη φορά, και αμέσως ερωτεύεται ξανά την Αγγελική, η οποία μόλις είχε επιστρέψει μαζί με τον Ορλάνδο και μάλιστα είχε μόλις πιει από την κρήνη που είχε το αντίδοτο κατά του έρωτα. Τώρα η Αγγελική απεχθανόταν τον Ρανάλδο, την ώρα που εκείνος την αγαπούσε παράφορα. Ο Ρανάλδος της ζητά συγγνώμη και της εξομολογείται τον έρωτά του. Μια φοβερή μονομαχία ξεσπά ξανά μεταξύ του Ρανάλδου και του Ορλάνδου χάριν της Αγγελικής, η οποία το σκάει τρομαγμένη καβάλα στο άλογό της. Συναντά στο δρόμο έναν ιππότη, τον Ολιβιέρο, και του λέει τι συνέβη. Ο Καρλομάγνος, πληροφορούμενος ότι οι δύο καλύτεροι ιππότες του ήταν εκεί και φιλονικούσαν, έρχεται να τους βρει. Μαθαίνοντας την αιτία της φιλονικίας παραδίδει την Αγγελική στη φύλαξη του γέροντα δούκα Νάμου και τους λέει ότι θα αμειφθεί με την ωραία κοπέλα εκείνος εκ των δύο που θα διακριθεί περισσότερο στη μάχη.
Ο Μανδρικάρδος εκνευρίζεται βλέποντας ότι ο Ρουτζέρος έφερε τα εμβλήματα του Έκτορα, που τα έφερε και ο ίδιος, μιας και είχε αποκτήσει την πανοπλία του Έκτορα. Ο Γραδάσος, που ενδιαφερόταν να αποκτήσει το σπαθί του Έκτορα, το οποίο ήταν στην κατοχή του Ορλάνδου, παρεμβαίνει στη διένεξη. Εντέλει και οι τρεις θέλουν να βρουν τον Ορλάνδο και το σπαθί του. Όταν βρίσκουν μέσα στη μάχη τον Ορλάνδο, ξεσπά διαμάχη μεταξύ του Ορλάνδου και του Γραδάσου. Ο Ρουτζέρος και ο Γραδάσος εντέλει φεύγουν, ενώ ο Ορλάνδος με τον Βρανδιμάρτη προχωρούν προς το πολιορκημένο Παρίσι. Ο Ορλάνδος ακολουθούμενος από τον Βρανδιμάρτη ορμά στο στρατόπεδο των εχθρών και ελευθερώνει πολλούς αιχμαλώτους ιππότες. Στο μεταξύ ο Μανδρικάρδος και ο Ροδομόντης επιτίθενται μαινόμενοι κατά των τειχών προξενώντας μεγάλη καταστροφή. Ο Ροδομόντης μονομαχεί με τον Ορλάνδο μέχρι τη νύχτα, οπότε η μάχη σταματά. Η δε Βραδαμάντη συναντά μια Σαρακηνή πριγκίπισσα, την Φιορδεσπίνα, η οποία την ερωτεύεται εκλαμβάνοντάς την ως ωραιότατο νεαρό ιππότη.
Βιβλιογραφία
Matteo Maria Boiardo, Orlando Innamorato, translated with an Introduction and Notes by Charles Stanley Ross, Oxford University Press, New York, 1995 ISBN 0-19-282438-4
Ναυπηγείο
Το ναυπηγείο αποτελεί μονάδα - χώρο που ανήκει στο κράτος άμεσα ή έμμεσα ή σε ιδιωτική επιχείρηση με αντικείμενο τη ναυπήγηση - κατασκευή, επισκευή, μετασκευή ή συντήρηση πλοίου ή πλωτού ναυπηγήματος.
Τα ναυπηγεία είναι μια ιδιαίτερη μονάδα βαριάς βιομηχανίας λόγω της μεγάλης τους εξειδίκευσης στην τεχνολογία και επεξεργασία υλικών. Πολλά ναυπηγεία αναλαμβάνουν και διάφορες άλλες εργασίες εκτός από την ναυπήγηση πλοίων. Παράδειγμα στον ελληνικό χώρο αποτελεί η κατασκευή βαγονιών τρένων από τα Ναυπηγεία Ελευσίνας αλλά και οι εργασίες για τον επιταχυντή νετρονίων της Πύλου από το ίδιο ναυπηγείο. Υπάρχουν όμως και ναυπηγεία μικρών σκαφών τα οποία δεν έχουν τις ανωτέρω ικανότητες και αποκλειστικό τους αντικείμενο είναι η κατασκευή μικρών (πλαστικών ή ξύλινων) πλοίων - συνήθως αναψυχής. Άλλα ναυπηγεία είναι εξειδικευμένα σε ορισμένες κατασκευές. Παράδειγμα αποτελούν πολλά ναυπηγεία στις Ηνωμένες Πολιτείες της Αμερικής εξειδικευμένα στην κατασκευή πολεμικών πλοίων.
Στην Ελλάδα υπάρχουν πολλά μικρά ναυπηγεία - κυρίως για κατασκευή μικρών σκαφών, τρία μεγάλα ναυπηγεία είναι:
Εγκαταστάσεις
Ένα ναυπηγείο έχει εγκαταστάσεις σκεπασμένες ή μη, ανάλογα με την φύση της δουλειάς και τις κλιματικές συνθήκες που επικρατούν. Οι πιο κοινοί και βασικοί χώροι είναι:των ελασμάτων, των μορφοδοκών και των σωλήνων γιά συγκόλληση ή λαμβάνουν χώρα άλλες μορφοποιήσεις. Η μορφοποίηση του ναυπηγείου ποικίλει ανάλογα με το εύρος των πλοίων που θα παραχθούν, με τον αριθμό που θα παραχθούν ετησίως, με τα υλικά που θα χρησιμοποιηθούν, με τον αριθμό μηχανημάτων, με τις εργοστασιακές μεθόδους που θα χρησιμοποιηθούν, και με τον χώρο.
Τα σύγχρονα ναυπηγεία είναι ιδιαίτερα αυτοματοποιημένα, με ρομπότ, μηχανές CNC και τηλεκατευθυνόμενους γερανούς να αποτελούν την πλειονότητα του εξοπλισμού του ναυπηγείου. Συνήθως, για επιτάχυνση της παραγωγής, ακολουθούνται μέθοδοι σειριακής παραγωγής.
Εργασίες
Αν και το ναυπηγείο έχει συνδεθεί με την εργασία της κατασκευής ενός πλοίου, ένα σημαντικό κομμάτι του κύκλου εργασιών του είναι οι επισκευές. Τα ναυπηγεία χρησιμοποιούν κυρίως τις μεγάλες αποβάθρες και τις δεξαμενές τους ώστε να επιθεωρούν, να επισκευάζουν ή να μετασκευάζουν πλωτά ναυπηγήματα. Επίσης, άλλη μια εργασία, λιγότερο διαδεδομένη έξω από τον γεωγραφικό χώρο της Ασίας και συνήθως περιορισμένη σε ορισμένα ναυπηγεία, είναι το λεγόμενο scrapping, όπου το πλοίο αποσυντίθεται σε ελάσματα και μορφοσιδήρους ξανά, ώστε τα υλικά αυτά να χρησιμοποιηθούν σε άλλους τομείς της βιομηχανίας. Αυτό συνήθως σημαίνει και το τέλος ενός πλοίου.
Εκτός από την προφανή ενασχόληση των εταιριών αυτών με τον τομέα της ναυτιλίας, η ικανότητα του ναυπηγείου να διαχειρίζεται και να μορφοποιεί σιδηροκατασκευές μεγάλου βάρους, όγκου και διαστάσεων, βρίσκει εφαρμογή και σε άλλους χώρους της βαριάς βιομηχανίας. Έτσι, πολλές φορές ένα ναυπηγείο μπορεί να ασχολείται και με πολιτικά έργα, όπως προκατασκευή τμημάτων γεφυρών, σιλό κλπ. ή να κατασκευάζει οχήματα, όπως τρένα.
Αναλυτικά, οι εργασίες εντός ενός ναυπηγείου περιλαμβάνουν:
Ναυπηγεία
Ναυπηγεία μικρών σκαφών στην Ελλάδα:
Σημαντικά ναυπηγεία ανά τον κόσμο είναι:
Παραπομπές
Κατηγορία:Ναυπηγική Κατηγορία:Βιομηχανίες
Στρατιωτική Διοίκηση στην Πολωνία
Η Στρατιωτική Διοίκηση στην Πολωνία (γερμανικά: Militärverwaltung in Polen) αναφέρεται στις στρατιωτικές κατοχικές αρχές που συστάθηκαν στη σύντομη περίοδο κατά τη διάρκεια και αμέσως μετά τη γερμανική εισβολή στην Πολωνία (1 Σεπτεμβρίου - 6 Οκτωβρίου 1939), στην οποία τα κατεχόμενα πολωνικά εδάφη διοικούνταν από τη Βέρμαχτ (γερμανικός στρατός) σε αντίθεση με την μεταγενέστερη πολιτική διοίκηση και το Γενικό Κυβερνείο.
Στρατιωτική διοίκηση
Τα περισσότερα κατεχόμενα μέρη είχαν κάποια πολωνική διοίκηση, συχνά ad hoc, που δημιουργούνταν μετά την απομάκρυνση του επίσημου προσωπικού. Αυτές θα διαλύονταν γρήγορα από τους Γερμανούς και ο προσωρινός έλεγχος αυτών των περιοχών δόθηκε στους Κόρυκ (Korück). Πολιτικοί αξιωματούχοι (Λάντρατ) ανατέθηκαν γρήγορα για τη διακυβέρνηση πολωνικών πόβιατ ή ομάδων αυτών. Στις δυτικές πόλεις και χωριά, οι Γερμανοί διορίστηκαν δήμαρχοι και δικηγόροι. Στις κεντρικές και ανατολικές πόλεις και χωριά γίνονταν αποδεκτοί και Πολωνοί.
Ο Αδόλφος Χίτλερ εξέδωσε τις πρώτες οδηγίες για τη διοίκηση κατοχής στις 8 Σεπτεμβρίου. Στις 8 και 13 Σεπτεμβρίου 1939, η γερμανική στρατιωτική περιοχή στο Πόσεν, υπό τη διοίκηση του στρατηγού Άλφρεντ Φόλαρντ-Μπόκελμπεργκ, και η Δυτική Πρωσία, υπό την διοίκηση του στρατηγού Βάλτερ Χάιτζ, ιδρύθηκαν στην κατακτημένη Βιελκοπόλσκα και Πομερέλια, αντίστοιχα. Με βάση τους νόμους της 21ης Μαΐου 1935 και της 1ης Ιουνίου 1938, ο γερμανικός στρατός ανέθεσε αστικές διοικητικές εξουσίες στους Αρχηγούς Πολιτικής Διοίκησης (CdZ). Ο Χίτλερ διόρισε τον Άρτουρ Γκρέιζερ ως CdZ της στρατιωτικής περιοχής Πόσεν και τον Γκάουλαϊτερ του Ντάνζιγκ, Άλμπερτ Φόρστερ, ως CdZ της στρατιωτικής περιοχής της Δυτικής Πρωσίας. Στις 3 Οκτωβρίου 1939, οι στρατιωτικές περιοχές ενώθηκαν με επίκεντρο το «Λοτζ» και το «Κρακάου», όπου τέθηκαν υπό τη διοίκηση των μεγάλων στρατηγών Γκερτ φον Ρούντστετ και Βίλχελμ Λιστ, με τον Χίτλερ να διορίζει τους Χανς Φρανκ και Άρτουρ Ζάις-Ίνκβαρτ ως πολιτικούς αρχηγούς, αντίστοιχα. Έτσι, το σύνολο της κατεχόμενης Πολωνίας χωρίστηκε σε τέσσερις στρατιωτικές περιοχές (Δυτική Πρωσία, Πόσεν, Λοτζ και Κρακάου). Ο Φρανκ διορίστηκε ταυτόχρονα «ανώτατος αρχηγός διοίκησης» για όλες τις κατεχόμενες περιοχές.
Περαιτέρω ανάγνωση
Κατηγορία:Γερμανική εισβολή στην Πολωνία Κατηγορία:Κατεχόμενες περιοχές του Β' Παγκοσμίου Πολέμου Κατηγορία:Γερμανική κατοχή της Πολωνίας τον Β' Παγκόσμιο Πόλεμο
Υπουργείο Εμπορικής Ναυτιλίας (Ελλάδα)
Το Υπουργείο Εμπορικής Ναυτιλίας (Υ.Ε.Ν.) (1944-1971, 1973-2007) ήταν για πολλά χρόνια ο αρμόδιος κρατικός φορέας διοίκησης της ελληνικής εμπορικής ναυτιλίας.
Ιστορικό
Ιδρύθηκε αρχικά ως υφυπουργείο το 1936, μετά τον αποχωρισμό από το μέχρι τότε υφιστάμενο Υπουργείο Ναυτικών και ονομάσθηκε υπουργείο με τον Α.Ν. 3268/44 το 1944.
Με το όνομα αυτό (Υ.Ε.Ν.) παρέμεινε μέχρι το 1971 οπότε και συγχωνεύτηκε με το Υπουργείο Συγκοινωνιών και ονομάσθηκε Υπουργείο Ναυτιλίας, Μεταφορών και Επικοινωνιών για να επανέλθει ξανά το 1973 στην αυτοτέλειά του ως Υπουργείο Εμπορικής Ναυτιλίας.
Τον Σεπτέμβριο του 2007 συγχωνεύτηκε με το Υπουργείο Αιγαίου σε νέο φορέα με το όνομα Υπουργείο Εμπορικής Ναυτιλίας, Αιγαίου και Νησιωτικής Πολιτικής (Υ.Ε.Ν.Α.Ν.Π.).
Στις 21 Ιουνίου του 2012, συστάθηκε υπό την ονομασία Υπουργείο Ναυτιλίας ενώ στις 17 Ιουλίου μετονομάστηκε με Προεδρικό Διάταγμα σε Υπουργείο Ναυτιλίας και Αιγαίου.
Αρμοδιότητες
Η σύγχρονη ανάπτυξη της ναυτιλίας, μέσα στα πλαίσια της Ευρωπαϊκής Ένωσης αλλά και των διεθνών συνεργασιών απαιτεί ιδιαίτερους χειρισμούς σε συνεργασία πάντα με επαγγελματικούς αλλά και κοινωνικούς φορείς. Το δε πλήθος τομέων δραστηριότητας του ΥΕΝ είναι τόσο μεγάλο που η κάθε του σχεδόν διεύθυνση δίνει την εικόνα ενός επιμέρους «υπουργείου» συνθέτοντας έτσι ένα Υπερ-υπουργείο που σπάνια συναντάται σε άλλη ναυτιλιακή χώρα.
Τέλος το Υ.Ε.Ν. - στελεχωμένο με στρατιωτικό (Λιμενικό Σώμα) και πολιτικό προσωπικό - εποπτεύει και όλα τα Ιδρύματα του Εμπορικού Ναυτικού, τον ναυτικό συνδικαλισμό, καθώς και τους Οργανισμούς Λιμένων Πειραιώς, Θεσσαλονίκης και άλλων παρεμφερών υπηρεσιών των λιμένων της Χώρας.
Εξωτερικοί σύνδεσμοι
Κατηγορία:Ελληνική ναυτιλία Κατηγορία:Πειραιάς * Εμπορικης Ναυτιλιας
Φαχούντ (αποσαφήνιση)
Το Φαχούντ είναι το όνομα των οικισμών στο Ομάν:
Ουανγκάρι Μαατάι
Η Ουανγκάρι Μούτα Μαατάι (Wangarĩ Muta Maathai, 1 Απριλίου 1940 – 25 Σεπτεμβρίου 2011) ήταν Κενυάτισσα πολιτική ακτιβίστρια, φεμινίστρια και μάχιμη περιβαλλοντολόγος παγκοσμίου φήμης και η πρώτη Αφρικανή γυναίκα που τιμήθηκε με το βραβείο Νόμπελ Ειρήνης, το 2004. Έκανε τις σπουδές της στις ΗΠΑ και στο Ναϊρόμπι, στη Κένυα. Πέθανε από καρκίνο την Κυριακή, 25 Σεπτεμβρίου 2011.
Εξωτερικοί σύνδεσμοι
Κατηγορία:Βραβευμένοι με Νόμπελ Ειρήνης Κατηγορία:Κενυάτες Κατηγορία:Περιβαλλοντολόγοι Κατηγορία:Ακτιβιστές
Πυρπόληση Καταφυγίου Κοζάνης
Στις 19 Δεκεμβρίου 1943, μία εβδομάδα μετά την πυρπόληση του Παλαιογρατσάνου, τα γερμανικά στρατεύματα κατοχής ανεβαίνουν ξανά τον ορεινό όγκο των Πιερίων για να προχωρήσουν στην πυρπόληση του Καταφυγίου Κοζάνης, στο οποίο εκείνες τις ημέρες βρίσκεται και ο μητροπολίτης Κοζάνης Ιωακείμ, ηγέτης του ΕΑΜ.
Ιστορικό
Όταν φτάνουν οι Γερμανοί στην περιοχή Καγκέλια Καταφυγίου δέχονται επίθεση από Έλληνες αγωνιστές της αντίστασης και γίνεται ολιγόωρη μάχη. Κατά τη διάρκεια της μάχης οι κάτοικοι εκκενώνουν το χωριό και μαζί τους φεύγει και ο μητροπολίτης Κοζάνης Ιωακείμ. Μετά το τέλος της μάχης, τα γερμανικά στρατεύματα αποχωρούν και κατευθύνονται προς την Αγία Κυριακή (Σκούλιαρη).
Την 21 Δεκέμβρη 1943 επιστρέφουν και μπαίνουν σε σπίτια και αρχοντικά με σκοπό να λεηλατήσουν. Στο αρχοντικό του Μιρλιαούντα, βρίσκουν τον νεαρό Παύλο Μιρλιαούντα και ένας Γερμανός αξιωματικός προσπαθεί να ανοίξει το χρηματοκιβώτιο της οικογενείας, τότε βρίσκει την ευκαιρία ο νεαρός Παύλος να αρπάξει το πιστόλι του αξιωματικού και να τον σκοτώσει. Συλλαμβάνεται από τους Γερμανούς στρατιώτες οι οποίοι τον απαγχονίζουν στην πλατεία του χωριού.
Την επόμενη μέρα βάζουν φωτιά στο χωριό, το οποίο καταστρέφεται ολοκληρωτικά και το μόνο κτήριο που δεν καίγεται είναι η εκκλησία του Αγίου Νικολάου. Είκοσι δύο κάτοικοι του χωριού έχασαν τη ζωή τους και όσοι επέζησαν εκδιώχτηκαν στα χωριά πέρα του ποταμού Αλιάκμονα.
Αλμπιάκ (Ωτ-Γκαρόν)
Το Αλμπιάκ (γαλλικά και οξιτανικά: Albiac) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Αλμπιακαί (γαλλικά: Albiacais).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Αστέρας
thumb|right|300px|Το [[νεφέλωμα Λιμνοθάλασσας αποτελεί μία τεράστια περιοχή δημιουργίας άστρων στον Γαλαξία μας.]]
Στην Αστρονομία γενικά αστέρας ή απλανής (σε αντιδιαστολή με τον πλανήτη), ονομάζεται κάθε ουράνιο σώμα που διατηρεί όλες εκείνες τις ιδιότητες του δικού μας Ηλίου πέριξ του οποίου περιστρέφεται η Γη. Συνεπώς όλοι οι αστέρες είναι Ήλιοι, εκ των οποίων και παρατηρείται κατάστικτος ο ουράνιος θόλος.
Κατά την Αστροφυσική, ο κάθε αστέρας είναι ένα λαμπερό αέριο ουράνιο σώμα που παράγει ενέργεια από πυρηνικές αντιδράσεις σύντηξης που συμβαίνουν στον πυρήνα του. Όταν η μάζα του σώματός του είναι μικρότερη από 0.08 φορές της μάζας του ήλιου οι πιέσεις και οι θερμοκρασίες που αναπτύσσονται στο κέντρο του, δεν επαρκούν προκειμένου να αρχίσουν οι πυρηνικές συντήξεις. Επομένως η μάζα όλων των αστέρων είναι μεγαλύτερη από την ανωτέρω ποσότητα.
Οι αστέρες γεννιούνται σε νεφελώματα, όταν μία περιοχή καταρρεύσει από το βάρος της, υπό την επίδραση της βαρύτητας. Όταν το νεφέλωμα είναι αρκετά πυκνό, αρχίζουν οι πυρηνικές αντιδράσεις, καθώς το υδρογόνο μετατρέπεται σε ήλιο μέσω της πυρηνικής σύντηξης. Όσο το άστρο εκτελεί αυτή τη διαδικασία, βρίσκεται στην κύρια ακολουθία. Η εσωτερική πίεση αποτρέπει το άστρο από την κατάρρευση. Όταν τελειώσει αυτή η φάση, αστέρες με μάζα τουλάχιστον 0,4 φορές όσο η ηλιακή μετατρέπονται σε ερυθρούς γίγαντες και συντήκουν βαρύτερα στοιχεία. Στη συνέχεια, αστέρες σαν τον ήλιο απομακρύνουν την ατμόσφαιρά τους και μετατρέπονται σε λευκούς νάνους. Αστέρια δέκα ή περισσότερες φορές από τον ήλιο συντήκουν όλο και βαρύτερα στοιχεία, μέχρι σχηματιστεί σίδηρος. Τότε εκρήγνυνται ως υπερκαινοφανείς αστέρες και το αντικείμενο που μένει είναι απίστευτα συμπυκνωμένο. Αυτά τα αντικείμενα είναι οι αστέρες νετρονίων και οι μαύρες τρύπες.
Παρατηρώντας κυρίως τη νύκτα στον Ουράνιο θόλο, τους αστέρες, διαπιστώνεται ότι αυτοί δεν κατανέμονται ομοιόμορφα σ΄ αυτόν, ενώ παρουσιάζουν κάποια ευδιάκριτα συμπλέγματα τα οποία και ονομάζονται αστερισμοί. Οι αστέρες βρίσκονται καταχωρημένοι σε καταλόγους. Από την παρατήρηση των αστέρων αυτοί διακρίνονται σε τρεις κατηγορίες:
Ονομασία αστέρων
Από τους αστέρες μόνο οι 30 λαμπρότεροι φέρουν ο καθένας ιδιαίτερο όνομα, συνήθως ελληνικής προέλευσης όπως ο Αρκτούρος ή αραβικής όπως ο Αλτάιρ (= αετός ιπτάμενος).
Τόσο όμως αυτοί οι 30 αστέρες, όσο και όλοι οι άλλοι οι ορατοί χωρίς τηλεσκόπιο, σε κάθε αστερισμό, έχουν καθορισθεί διεθνώς (ο καθένας) με ένα γράμμα (μικρό) του ελληνικού αλφαβήτου. Το γράμμα α έχει συνήθως ο λαμπρότερος αστέρας του αστερισμού, το β ο αμέσως αμυδρότερος κ.ο.κ. Έτσι λοιπόν ο Βέγας, ο λαμπρότερος αστέρας του βορείου ουράνιου ημισφαιρίου, στον αστερισμό της Λύρας, λέγεται και α Lyr (ή α της Λύρας).
Εάν κάποιος αστερισμός έχει περισσότερους από 24 αστέρες (αρκετά σύνηθες) τότε αμέσως μετά τον ω (του ελληνικού αλφαβήτου) χρησιμοποιούνται τα γράμματα του λατινικού αλφαβήτου. Μετά το τέλος του λατινικού αλφαβήτου χρησιμοποιούνται οι αραβικοί αριθμοί.
Προκειμένου δε περί των υπολοίπων αστέρων που είναι ορατοί μόνο με τηλεσκόπια, αντί ονόματος χρησιμοποιείται ο αριθμός με τον οποίο και έχουν καταχωρηθεί στους αστρικούς καταλόγους.
Αστρική εξέλιξη
Οι αστέρες σχηματίζονται μέσα εκτεταμένες περιοχές με μεγαλύτερη πυκνότητα στο διαστρικό μέσο, αν και η πυκνότητα είναι ακόμη χαμηλότερη από το εσωτερικό ενός επίγειου θαλάμου κενού. Αυτές οι περιοχές ονομάζονται μοριακά νέφη (ωεφελώματα) και αποτελούνται κυρίως από υδρογόνο, με περίπου 23-28% ήλιο και ένα μικρό ποσοστό βαρύτερα στοιχεία. Ένα παράδειγμα μίας τέτοιας περιοχής σχηματισμού άστρων, είναι το νεφέλωμα του Ωρίωνα. Δεδομένου ότι τα μεγάλα αστέρια σχηματίζονται στα μοριακά νέφη, φωτίζουν έντονα αυτά τα σύννεφα. Μπορούν επίσης να ιονίσουν το υδρογόνο, δημιουργώντας μία περιοχή Η II.
Σχηματισμός πρωτοαστέρα
Η δημιουργία ενός αστεριού ξεκινά με μια βαρυτική αστάθεια στο εσωτερικό ενός μοριακού νέφους, που συχνά προκαλείται από τα κρουστικά κύματα ενός υπερκαινοφανή (μαζική αστρική έκρηξη) ή τη σύγκρουση δύο γαλαξιών (όπως σε έναν αστρογόνο γαλαξία). Μόλις μια περιοχή έχει φθάσει σε επαρκή πυκνότητα ύλης για να ικανοποιήσει τα κριτήρια για τη δημιουργία της αστάθειας Τζιν αρχίζει να καταρρέει κάτω από τη δύναμη της δικής του βαρύτητας.
Καθώς το νέφος καταρρέει, μεμονωμένες συγκεντρώσεις της πυκνής σκόνης και του αερίου αποτελούν αυτό που είναι γνωστό ως σφαιρίδιο του Bok. Καθώς ένα σφαιρίδιο καταρρέει και η πυκνότητα αυξάνει, η βαρυτική ενέργεια μετατρέπεται σε θερμότητα και η θερμοκρασία ανεβαίνει. Όταν το πρωταστρικό νέφος έχει φτάσει περίπου σε υδροστατική ισορροπία, ένας πρωτοαστέρας σχηματίζεται στον πυρήνα. Αυτοί οι προ Κύριας Ακολουθίας αστέρες συχνά περιβάλλονται από ένα πρωτοπλανητικό δίσκο. Η περίοδος της βαρυτικής συστολής διαρκεί περίπου 10-15 εκατομμύρια χρόνια.
Οι πρωτοαστέρες που είναι μικρότεροι από 2 ηλιακές μάζες ονομάζονται αστέρες τύπου T Ταύρου, ενώ αυτοί με μεγαλύτερη μάζα είναι αστέρες Herbig AE/Be. Αυτά τα νεογέννητα αστέρια εκπέμπουν πίδακες αερίου κατά μήκος του άξονα περιστροφής τους, γεγονός που μπορεί να μειώσει τη στροφορμή του καταρρέοντος αστέρα και να δημιουργήσει μικρές περιοχές νέφωσης γνωστές ως αντικείμενα Herbig-Haro. Αυτοί οι πίδακες, σε συνδυασμό με την ακτινοβολία από κοντινά μεγάλα άστρα, μπορεί να βοηθήσει για να απομακρυνθεί το νέφος μέσα στο οποίο σχηματίστηκε το άστρο.
Κύρια ακολουθία
Οι αστέρες δαπανούν περίπου το 90% της διάρκειας της ζωής στη σύντηξη υδρογόνου που μετατρέπεται σε ήλιο σε υψηλή θερμοκρασία και υψηλή πίεση κοντά στον πυρήνα. Τέτοια αστέρια λέγεται ότι είναι στην κύρια ακολουθία και ονομάζονται αστέρια νάνοι. Ξεκινώντας από την μηδέν-ηλικία στην κύρια ακολουθία, η αναλογία του ηλίου στον πυρήνα ενός αστέρα θα αυξάνεται σταθερά. Κατά συνέπεια, προκειμένου να διατηρηθεί το απαιτούμενο ρυθμό πυρηνικής σύντηξης στον πυρήνα, το αστέρι θα αυξήσει αργά τη θερμοκρασία και τη φωτεινότητά του. Στον Ήλιο, για παράδειγμα, εκτιμάται ότι έχει αυξηθεί σε φωτεινότητα κατά 40%, δεδομένου ότι έφτασε η κύρια ακολουθία από 4,6 δισεκατομμύρια χρόνια.
Κάθε αστέρι δημιουργεί ένα αστρικό άνεμο σωματιδίων που προκαλεί μια συνεχή εκροή αερίου προς το διάστημα. Για τα περισσότερα αστέρια, το ποσό της μάζας χάνεται είναι αμελητέα. Ο Ήλιος χάνει 10−14 ηλιακές μάζες κάθε χρόνο, ή περίπου το 0,01% της συνολικής μάζας του για όλη τη διάρκεια της ζωής του. Ωστόσο πολύ ογκώδη αστέρια μπορούν να χάσουν 10−7 έως 10−5 ηλιακές μάζες κάθε χρόνο, γεγονός που επηρεάζει σημαντικά την εξέλιξη τους. Τα αστέρια που αρχίζουν με πάνω από 50 ηλιακές μάζες μπορεί να χάσει πάνω από το ήμισυ συνολικής μάζας τους κατά την παραμονή τους στην κύρια ακολουθία.
Η χρονική διάρκεια που ένα αστέρι δαπανά στην κύρια ακολουθία εξαρτάται πρωτίστως από την ποσότητα καυσίμου που έχει να συντήξει και το ρυθμό με τον οποίο συντήκει αυτό το καύσιμο, δηλαδή από την αρχική του μάζα και φωτεινότητα. Για τον Ήλιο, αυτό το διάστημα εκτιμάται ότι είναι περίπου 1010 χρόνια (10 δισεκατομμύρια χρόνια). Τα μεγάλα αστέρια καταναλώνουν τα καύσιμά τους πολύ γρήγορα και είναι βραχύβια. Τα μικρά αστέρια (που ονομάζεται κόκκινο νάνοι) καταναλώνουν τα καύσιμά τους με πολύ αργό ρυθμό και διαρκούν δεκάδες έως εκατοντάδες δισεκατομμύρια χρόνια. Στο τέλος της ζωής τους, θα γίνουν απλά αχνότερα και αχνότερα. Ωστόσο, δεδομένου ότι η διάρκεια ζωής αυτών των αστέρων είναι μεγαλύτερη από την τρέχουσα ηλικία του σύμπαντος (13,7 δισ. χρόνια), δεν αναμένεται ερυθροί νάνοι να έχουν φτάσει ακόμα σε αυτό το στάδιο.
Εκτός από τη μάζα, το ποσοστό των στοιχείων που είναι βαρύτερα από το ήλιο μπορεί να διαδραματίσει σημαντικό ρόλο στην εξέλιξη των άστρων. Στην αστρονομία όλα τα στοιχεία βαρύτερα από το ήλιο θεωρούνται «μέταλλα», και η συγκέντρωση αυτών των χημικών στοιχείων ονομάζεται μεταλλικότητα. Η μεταλλικότητα μπορεί να επηρεάσει τη διάρκεια που ένα αστέρι θα κάψει τα καύσιμά του, ελέγχει το σχηματισμό των μαγνητικών πεδίων και να τροποποιήσει τη δύναμη του αστρικού ανέμου. Παλαιότερα, ο πληθυσμός αστέρων ΙΙ έχουν σημαντικά μικρότερη μεταλλικότητα από ό,τι οι νεότεροι, οι αστέρες πληθυσμού I, λόγω της σύνθεσης των μοριακών νεφών από τα οποία σχηματίζονται. (Με την πάροδο του χρόνου γίνονται αυτά τα σύννεφα εμπλουτίζονται όλο και περισσότερο με βαρύτερα στοιχεία, καθώς τα μεγαλύτερα αστέρια πεθαίνουν και απομακρύνουν τμήματα της ατμόσφαιράς τους.)
Μετά την κύρια ακολουθία
Καθώς αστέρια με μάζα τουλάχιστον 0,4 ηλιακές μάζες εξαντλούν το υδρογόνο στον πυρήνα τους, τα εξωτερικά στρώματά τους επεκτείνονται σε μεγάλο βαθμό και γίνονται πιο δροσερά για να σχηματίσουν ένα κόκκινο γίγαντα. Για παράδειγμα, σε περίπου 5 δισεκατομμύρια χρόνια, όταν ο Ήλιος θα είναι ένας ερυθρός γίγαντας, θα αναπτυχθεί σε μέγιστη ακτίνα περίπου 1 αστρονομική μονάδα (150 εκατομμύρια χιλιόμετρα), 250 φορές το σημερινό του μέγεθός του. Ως γίγαντας, ο Ήλιος θα χάσει περίπου το 30% της τρέχουσας μάζας του.
Σε ένα ερυθρό γίγαντα με μάζα μέχρι 2,25 ηλιακές μάζες, η σύντηξη υδρογόνου προχωρά σε ένα κέλυφος-στρώμα που περιβάλλει τον πυρήνα. Τελικά, ο πυρήνας συμπιέζεται αρκετά για να ξεκινήσει σύντηξη ηλίου, και το αστέρι τώρα σταδιακά συρρικνώνεται σε ακτίνα και αυξάνει τη θερμοκρασία της επιφάνειάς του. Για τα μεγαλύτερα αστέρια, η περιοχή πυρήνα μεταβαίνει απευθείας από τη σύντηξη υδρογόνο στη σύντηξη ηλίου.
Αφού το άστρο έχει καταναλώσει το ήλιο στον πυρήνα, η σύντηξη συνεχίζεται σε ένα κέλυφος γύρω από ένα καυτό πυρήνα άνθρακα και οξυγόνου. Το αστέρι στη συνέχεια ακολουθεί μια εξελικτική πορεία που είναι παράλληλη με την αρχική φάση του ερυθρού γίγαντα, αλλά σε υψηλότερη θερμοκρασία της επιφάνειας.
Ογκώδη άστρα
Κατά τη διάρκεια της φάσης καύσης του ηλίου, τα αστέρια με πολύ υψηλή, δηλαδή με μάζα μεγαλύτερη από εννέα ηλιακές μάζες θα επεκταθούν για να σχηματίσουν ερυθρούς υπεργίγαντες. Μόλις αυτό το καύσιμο έχει εξαντληθεί στον πυρήνα, μπορούν να συνεχίσουν να συντήκουν στοιχεία βαρύτερα από το ήλιο.
Ο πυρήνας συστέλλεται έως ότου η θερμοκρασία και η πίεση να είναι επαρκείς για να συντήξουν άνθρακα. Η διαδικασία αυτή συνεχίζεται, με τα διαδοχικά στάδιά της να τροφοδοτούνται από νέον, οξυγόνο και πυρίτιο. Κοντά στο τέλος της ζωής του αστεριού, η σύντηξη μπορεί να συμβεί κατά μήκος μιας σειράς κελυφών εντός του αστέρα, προσδίδοντάς του μια μορφή κρεμμυδιού. Κάθε κέλυφος συντήκει ένα διαφορετικό στοιχείο, με τις εξώτερες περιοχές να συντήκουν υδρογόνο, το επόμενο ήλιο, και ούτω καθ 'εξής.